**Bülent Korkmaz** (s. 24. marraskuuta 1968) on turkkilainen jalkapallovalmentaja ja entinen puolustaja. Kesäkuusta 2018 lähtien hän on toiminut Antalyasporin päävalmentajana.

Ura pelaajana
-------------

Korkmaz pelasi koko menestyksekkään uransa Galatasarayssa. Hän aloitti seuran organisaatiossa 11-vuotiaana juniorimaalivahtina, mutta vaihtoi pian pelipaikkaa puolustajaksi. Tämä vaihdos kannatti ja Korkmazista tuli yksi Galatasarayn seurahistorian pidetyimmistä pelaajista. Hän edusti seuraa kaikkiaan 21 vuotta ja pelasi 630 liigaottelua. Eurokentillä Korkmazista tuli 13 pelaaja, joka on pelannut yli 100 ottelua UEFA:n seurajoukkueturnauksissa.

Korkmazin pitkän uran aikana Galatasaray dominoi Turkin jalkapalloa ja menestyi myös Euroopassa. Hänen, ja monen muun Galatasaray-pelaajan ura huipentui UEFA Cupin voittoon kaudella 1999/2000. Liigamestaruuksia Korkmaz voitti kaikkiaan kahdeksan. Galatasarayn kapteeninnauhaa Korkmaz kantoi vuosina 2000–2005.

Turkin maajoukkueessa Korkmaz pelasi vuosina 1990–2005 kaikkiaan 102 A-maaottelua ja teki kaksi maaottelumaalia. Hän on maalivahti Rüştü Reçberin ja hyökkääjälegenda Hakan Şükürin jälkeen eniten maaotteluja pelannut turkkilaispelaaja. Korkmaz kuului MM-pronssia 2002 voittaneeseen joukkueeseen. Hän edusti Turkkia myös EM-kisoissa 1996.

### Meriitit pelaajana

* Turkin mestaruus (8): 1988, 1993, 1994, 1997, 1998, 1999, 2000, 2002
* Turkin Cup (6): 1991, 1993, 1996, 1999, 2000, 2005
* President Cup (5): 1988, 1991, 1993, 1996, 1997
* Chancellor Cup (2): 1990, 1995
* TSYD Cup (6): 1988, 1992, 1993, 1998, 1999, 2000
* UEFA Cup: 2000
* UEFA Super Cup: 2000
* MM-pronssia: 2002
* FIFA Confederations Cupin pronssia: 2003

Ura valmentajana
----------------

Päätettyään aktiiviuransa pelaajan 37-vuotiaana Korkmaz on tehnyt uraa valmentajana Turkissa. Hän aloitti Gençlerbirliğin apulaisvalmentaja elokuussa 2005. Hän erosi tehtävistään kauden jälkeen ja jatkoi uraansa Kayser Erciyessporisn päävalmentajana tammikuussa 2007. Korkmazin johdolla Turkin liigan hännille juuttunut seura paransi peliesityksiään ja eteni Turkin Cupissa finaaliin.Se ei kuitenkaan onnistunut säilyttämään sarjapaikkaansa ja Korkmaz jätti kauden jälkeen tehtävänsä.

Heinäkuussa 2007 hän siirtyi Bursasporin päävalmentajaksi, mutta sai potkut jo lokakuussa. Pian potkujensa jälkeen hän palasi Gençlerbirliğiin, tällä kertaa päävalmentajaksi. Korkmaz toimi seuran päävalmentajana kauden loppuun asti ja johdatti seuran cupin loppuotteluun.

Oltuaan puolisen vuotta sivussa valmennustehtävistä, Korkmaz nousi helmikuussa 2009 entisen seuransa Galatasarayn päävalmentajaksi erotetun Michael Skibben tilalle.

Galatasarayn kausi 2008/09 päättyi pettymykseen seuran jäätyä kauas kärkikamppailusta. Korkmaz sai kauden jälkeen odotetut potkut tehtävistään.

Syyskuussa 2009 Korkmaz jatkoi uraansa azerbaidžanilaisen FK Bakun päävalmentajana. Hän erosi kuitenkin tehtävistään jo maaliskuun lopulla 2010.

Marraskuussa 2011 Korkmaz palasi valmentajaksi kotimaahansa Karabüksporin peräsimeen. Korkmazin johdolla Karabükspor eteni Turkin cupin välieriin ensimmäistä kertaa seuran historiassa. Tulokset eivät kuitenkaan tyydyttäneet seurajohtoa ja Korkmaz sai potkut toukokuun alussa 2012.

Marraskuussa 2012 Korkmazista tuli Istanbul BB:n päävalmentaja. Seuran pudottua Turkin liigasta Korkmaz joutui kesällä 2013 jättämään tehtävänsä. Kesällä 2014 Korkmaz palasi Kayseri Erciyessporin peräsimeen. Hän sai kuitenkin potkut jo marraskuussa 2014, kun seura oli juttunut Turkin liigan häntäpäähän.'

Syyskuussa 2015 Korkmaz siirtyi Turkin liigassa putoamisviivan alapuolella majailleen Mersin İdmanyurdun päävalmentajaksi. Hän ei onnistunut kääntämään seuran kurssia ja sai potkut tehtävistään tammikuussa 2016.

Kesäkuussa 2018 Korkmazista tuli Antalyasporin päävalmentajana.

  

### Meriitit valmentajana

* Turkin Cup
	+ Hopeaa: 2007, 2008

Lähteet
-------

1. ↑  BÜLENT KORKMAZ
2. ↑  Korkmaz Bülent - Century of International Appearances
3. ↑  Mamrud, Roberto: Turkey - Record International Players  10.1.2019. RSSSF. Viitattu 24.5.2019. (englanniksi)
4. ↑  Gençlerbirliği go for Bülent
5. ↑  Galatasaray fires Skibbe as coach
6. ↑  Korkmaz dankt ab
7. ↑  Bulent Korkmaz joint FK Baku
8. ↑  Bülent Korkmaz
9. ↑  Bülent Korkmaz ile Prensipte Anlaşmaya Varılmıştır (Arkistoitu – Internet Archive)
10. ↑  Karabükspor entlässt Bülent Korkmaz! (Arkistoitu – Internet Archive)
11. ↑  Das Profil von Bülent Korkmaz
12. ↑  Bülent Korkmaz'ın görevine son verildi
13. ↑  Mersin'de Korkmaz dönemi başladı!
14. ↑  Mersin İdmanyurdu'nda Bülent Korkmaz resmen ayrıldı
15. ↑  Antalyaspor appoint Bulent Korkmaz as manager


|  |  |  |
| --- | --- | --- |
| Edeltäjä:**Reinhard Stumpf** | **Gençlerbirliğin päävalmentaja**10/2007–2008 | Seuraaja:**Mesut Bakkal** |

|  |  |  |
| --- | --- | --- |
| Edeltäjä:**Michael Skibbe** | **Galatasarayn päävalmentaja**2/2009–6/2009 | Seuraaja:**Frank Rijkaard** |

|  |  |  |
| --- | --- | --- |
| Edeltäjä:**Gjoko Hadžievski** | **FK Bakun päävalmentaja**2009–3/2010 | Seuraaja:**Winfried Schäfer** |

|  |  |  |
| --- | --- | --- |
| Edeltäjä:**Yücel İldiz** | **Karabüksporin päävalmentaja**11/2011–5/2012 | Seuraaja:**Michael Skibbe** |

|  |  |  |
| --- | --- | --- |
| Edeltäjä:**Hamza Hamzaoğlu** | **Antalyasporin päävalmentaja**2018– | Seuraaja:**–** |

Turkin joukkue – Jalkapallon MM-kilpailut 2002
1 Rüştü |
2 Emre Aşık |
3 Bülent |
4 Fatih |
5 Alpay |
6 Arif |
7 Okan |
8 Tugay |
9 Hakan Şükür |
10 Baştürk |
11 Hasan Şaş |
12 Ömer |
13 Izzet |
14 Tayfur |
15 Nihat |
16 Ümit Özat |
17 İlhan |
18 Ergün |
19 Abdullah |
20 Hakan Ünsal |
21 Emre Belözoğlu |
22 Ümit Davala |
23 Zafer |
Valmentaja Güneş